Temeljem članka 6. Zakon o zakupu i kupoprodaji poslovnog prostora („Narodne novine“ br. 125/11, 64/2015., 112/18.) i odluke Školskog odbora od 18. rujna 2019.godine, Srednja škola Isidora Kršnjavoga Našice, Augusta Cesarca 20, 31500 Našice, dana 19. rujna 2019.g. objavljuje:

**J A V N I     N A T J E Č A J**

**za davanje u zakup školskog prostora**

Srednja škola Isidora Kršnjavoga Našice (u daljnjem tekstu:Škola) daje u zakup slijedeći prostor na adresi sjedišta:

**a) Sportska dvorana**

1. Predmet natječaja je zakup sportske dvorane;
2. Dvorana se daje u zakup za sportske aktivnosti i druge programe koji se u njoj mogu izvoditi;
3. Školska dvorana se iznajmljuje na vrijeme od 1. listopada 2019. godine do 12. lipnja 2020.g. u vremenu kada je prostor slobodan, odnosno, kada ga ne koristi škola i ŠSD. Prostor se ne iznajmljuje za vrijeme kolektivnih godišnjih odmora, državnih praznika i blagdana kada Škola ne radi.
4. Dvorana se daje u zakup radnim danima, srijedom od 19.30 do 21.30 sati i petkom od 20,30 do 21,30 sati. Ponuditelj je obvezan navesti željeni termin te broj sati korištenja. Raspored korištenja napravit će Škola.
5. Cijena zakupa:
   * sportska dvorana, za vanjske korisnike (rekreacija) 200,00 kn/h
   * sportska dvorana, za sportske klubove za mlađe uzrasne kategorije odnosno udruge koje rade s djecom osnovnoškolskog i srednjoškolskog uzrasta 70,00 kn/h
   * sportska dvorana, za ostale sportske udruge koje su u natjecateljskom sustavu 150,00 kn/h
6. Sportski klubovi u ponudi trebaju dostaviti temeljni akt o osnivanju kojim dokazuju svoj status sportskog kluba, pravila i dokaz da se nalaze u sustavu natjecanja.

**b) Klasične učionice za nastavu stranih jezika i ostalu teorijsku nastavu 20,00 kn/h**

**c) Informatičke učionice i oprema 200,00 kn/h.**

Ponude mogu dostaviti sve fizičke i pravne osobe sa sjedištem u Republici Hrvatskoj.

Rok trajanja zakupa školske dvorane traje od 1. listopada 2019. godine do 12. lipnja 2020. godine, a za ostali prostor zakup traje prema potrebi, tijekom nastavne 2019/2020. godine, a najduže do 12. lipnja 2020. godine.  
Pisana ponuda za zakup mora sadržavati:

* Naziv i točnu adresu ponuditelja, OIB, MB, IBAN, ime i prezime fizičke osobe odnosno osobe ovlaštene za zastupanje ponuditelja pravne osobe, njegov OIB i tel. kontakt osobe, vrstu aktivnosti koju ponuditelj želi provoditi u zakupljenom prostoru.

Ponude se dostavljaju na adresu škole u roku 8 dana od dana objave natječaja s naznakom: „Za natječaj. Ne otvarati – ponuda za zakup školskog prostora“. Ponude će se otvarati u školskoj knjižnici Srednje škole Isidora Kršnjavoga Našice dana  **27. rujna 2019. godine u 12,00 sati.**

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.  
O rezultatu javnog natječaja ponuditelji će biti pismeno obaviješteni.  
Zakašnjele, nečitke, nepotpune, ponude koje ne odgovaraju uvjetima javnog natječaja, ponude s ponuđenim iznosom manjim od početne cijene te ponude ponuditelja koji imaju dugovanja prema Srednjoj školi Isidora Kršnjavoga Našice neće se razmatrati. Povjerenstvo za izbor ponuda zadržava pravo odbiti svaku pristiglu ponudu bez obveze prema ponuditeljima i dodatnih obrazloženja.

Za sve potrebne informacije o predmetu natječaja i za razgledavanje prostora zainteresirani se mogu javiti na telefon 031/613-202.

Našice, 17. rujna 2019.g.

KLASA: 003-06/19-01/25

URBROJ: 2149-11-01-19-01

PREDSJEDNICA ŠKOLSKOG ODBORA:

Tomislava Špehar, prof.